Apstiprināts

iepirkuma komisijā

2018. gada 13. aprīlī

Sēdes protokols Nr.1

**RĪGAS TEHNISKĀS UNIVERSITĀTES**

**IEPIRKUMA**

**“Skaņas, gaismas un skatuvju aprīkojuma noma un apkalpošana RTU Lielā izlaiduma vajadzībām”**

**ID Nr. RTU-2018/45**

Rīga, 2018

1. **VISPĀRĪGĀ INFORMĀCIJA**
	1. **Iepirkums –** Publiskoiepirkumu likuma 9.panta kārtībā veicama iepirkuma procedūra “*Skaņas, gaismas un skatuvju aprīkojuma noma un apkalpošana RTU Lielā izlaiduma vajadzībām*”.
	2. **Iepirkuma identifikācijas numurs**: RTU-2018/45.
	3. **Pasūtītājs:**

 Rīgas Tehniskā universitāte (turpmāk arī RTU).

 Adrese: Kaļķu iela 1, Rīga, LV – 1658.

 Izglītības iestādes reģistrācijas Nr. 3341000709, PVN reģistrācijas Nr. LV90000068977.

 RTU tīmekļvietne: [www.rtu.lv](http://www.rtu.lv).

* 1. **Piegādātājs** - fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus (turpmāk arī ieinteresētais piegādātājs).
	2. **Pretendents** – Piegādātājs, kurš ir iesniedzis piedāvājumu.
	3. **Komisija –** Rīgas Tehniskās universitātes iepirkuma komisija, kas pilnvarota organizēt iepirkumu.
	4. **Informācija par iepirkuma priekšmetu:** Rīgas Tehniskās universitātes Lielā izlaiduma (2018.gada 21.jūnijā) gaismas, skaņas, skatuves aprīkojuma noma un apkalpošana saskaņā ar Tehnisko specifikāciju (nolikuma 2.pielikums);
	5. CPV kods: 44211100-3 (Modulāras un pārvietojamas konstrukcijas), 31000000-6 (Elektriskie mehānismi, aparāti, iekārtas un palīgmateriāli), 92370000-5 (Skaņas tehniķis), 32300000-6 (Televīzijas un radio uztvērēji, skaņas vai videoattēla ierakstīšanas vai reproducēšanas aparatūra).
	6. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu.
	7. **Pakalpojuma sniegšanas vieta un laiks –** Pakalpojums jānodrošina Arēnā “Rīga” 2018.gada 21.jūnijā.
	8. **Iepirkuma līgums**: iepirkuma rezultātā tiek noslēgts iepirkuma līgums ar 1 (vienu) pretendentu, kurš atbilst visām nolikumā izvirzītajām prasībām un kura piedāvājums ir ar viszemāko cenu (bez PVN).
	9. Iepirkuma komisijas un pretendentu tiesības un pienākumi ir noteikti Iepirkuma nolikumā un Publisko iepirkumu likumā (turpmāk – PIL).
	10. **Iepirkuma dokumentu saņemšana un citi nosacījumi:**
		1. ar Iepirkuma nolikumu var iepazīties, lejupielādējot to RTU tīmekļvietnē [www.rtu.lv](http://www.rtu.lv) sadaļā “*Publiskie iepirkumi”* vai Rīgas Tehniskās universitātes Iepirkumu nodaļā Kaļķu ielā 1 – 322, Rīgā, darba dienās, līdz **2018. gada** **25.** **aprīlim, plkst. 10:00**, no plkst. 8:30 līdz 17:00;
		2. Pasūtītāja kontaktpersona, kura ir tiesīga iepirkuma procedūras gaitā sniegt informāciju: RTU Iepirkumu nodaļas vecākā iepirkumu speciāliste **Iveta Benga**, tālrunis: 67089767, e-pasts: iveta.benga@rtu.lv , fakss: 67089710.
	11. **Papildu informācijas pieprasīšana un sniegšana:**
		1. informācijas apmaiņa starp Pasūtītāju, Piegādātāju vai Pretendentu notiek pa pastu (Kaļķu iela 1–310, Rīga, LV-1658), faksu (67089710), elektroniski uz e-pastu: iveta.benga@rtu.lv (saskaņā ar PIL 38. panta trešo daļu), pa tālruni 67089767;
		2. ja Piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām;
		3. saskaņā ar PIL 9. panta sesto daļu Pasūtītājs papildu informāciju, informāciju par precizējumiem Iepirkuma procedūras dokumentos, kā arī citu informāciju, kas ir saistīta ar šo Iepirkumu, publicē RTU tīmekļvietnē [www.rtu.lv](http://www.rtu.lv), sadaļā *“Publiskie iepirkumi”;*
		4. pretendentam ir pienākums sekot informācijai, kas tiks publicēta norādītajā RTU mājas lapā sakarā ar šo Iepirkumu.
	12. **Piedāvājumu iesniegšanas vieta un laiks:**
		1. piedāvājumi jāiesniedz **līdz 2018. gada 25.** **aprīlim, plkst.** **10:00,** Rīgas Tehniskās universitātes Iepirkumu nodaļā Kaļķu ielā 1 – 322, Rīgā, LV-1658 darba dienās laikā no plkst. 8:30 - 17:00. Saņemot piedāvājumu, Pasūtītāja pārstāvis reģistrē tā iesniegšanas datumu un laiku;
		2. piedāvājumam jābūt nogādātam 1.14.1.punktā noteiktajā vietā un termiņā. Pretendents pats personīgi uzņemas piedāvājuma nesavlaicīgas piegādes risku;
		3. ja piedāvājumu iesniedz pēc norādītā termiņa beigām, to neatvērtu atdod atpakaļ Pretendentam un to nereģistrē;
		4. Pretendents iesniegto piedāvājumu var grozīt tikai līdz piedāvājumu iesniegšanas termiņa beigām;
		5. Pretendents var iesniegt tikai vienu piedāvājuma variantu;
		6. **atklāta piedāvājumu atvēršanas sanāksme nav paredzēta**, piedāvājumu atvēršanu un pārbaudi Komisija veic slēgtā sēdē.
1. **PIEDĀVĀJUMA NOFORMĒŠANA**
	1. Visiem piedāvājuma dokumentiem jābūt latviešu valodā. Citās valodās iesniegtajiem dokumentiem jāpievieno Pretendenta šī Nolikuma 2.11. punktā noteiktajā kārtībā apliecināts tulkojums latviešu valodā.
	2. Piedāvājumam jābūt:
		1. datordrukā;
		2. cauršūtam (caurauklotam) nodrošinot lapu aizvietošanas neiespējamību;
		3. ar secīgi numurētām lapām;
		4. ar piedāvājuma satura rādītāju;
		5. ar uzlīmi, uz uzlīmes jābūt norādītam lapu skaitam un datumam un pretendenta (ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	3. **Piedāvājums sastāv no viena sējuma, kurā piedāvājuma dokumenti jāsakārto šādā secībā:**
		1. Pretendenta pieteikums par piedalīšanos Iepirkumā (forma Nolikuma 1.pielikumā);
		2. kvalifikācijas dokumenti (nolikuma 4.punkts);
		3. Pretendenta Tehniskais un finanšu piedāvājums saskaņā ar Iepirkuma nolikuma 2.pielikumu.
	4. Pretendentam jāiesniedz 1 (viens) piedāvājuma oriģināls un 1 (viena) piedāvājuma kopija papīra formātā, katra savā sējumā. Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājumu jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai.
	6. Piedāvājuma oriģinālu un kopiju (ar datu nesēju) jāiesaiņo vienā kopējā iesaiņojumā ar norādi:
		1. Pretendenta nosaukums un juridiskā adrese, reģistrācijas Nr.;
		2. Pasūtītāja nosaukums un adrese;
		3. šāda atzīme:

|  |
| --- |
| Iepirkumam**“Skaņas, gaismas un skatuves aprīkojuma noma un apkalpošana** **RTU Lielā izlaiduma vajadzībām”** ID Nr. RTU-2018/45**Neatvērt līdz piedāvājuma iesniegšanas termiņa beigām** – **līdz 2018. gada 25.** **aprīlim, plkst. 10:00** |

* 1. Piedāvājuma papildinājumi, labojumi ir jāiesniedz rakstiskā formā personīgi vai pasta sūtījumā RTU Iepirkumu nodaļā Kaļķu ielā 1 – 322, Rīga, LV-1658, **līdz** **2018. gada 25.** **aprīlim,** plkst. 10:00, slēgtā, aizzīmogotā iepakojumā. Uz iepakojuma jānorāda nolikuma 2.6.punktā noteiktais un papildus norāde – “PAPILDINĀJUMS”, ”LABOJUMI”.
	2. Piedāvājuma atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību iepirkumā.
	3. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam. Piedāvājuma iesniegšana ir Pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.
	4. Visi piedāvājuma pielikumi ir tā neatņemamas sastāvdaļas.
	5. Piedāvājumam un visiem tam pievienotajiem dokumentiem ir jāatbilst visām šajā nolikumā un tā pielikumos minētajām prasībām, Dokumentu juridiskā spēka likumam un MK noteikumiem Nr. 916 "Dokumentu izstrādāšanas un noformēšanas kārtība". Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Šādā gadījumā Pretendents norāda pieteikuma vēstulē prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	6. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, piegādātājs norāda savā piedāvājumā. Komercnoslēpums vai **konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju**.
1. **PRETENTENTU IZSLĒGŠANAS NOTEIKUMI**
	1. Pasūtītājs izslēdz pretendentu no dalības iepirkuma procedūrā PIL 9. panta astotajā daļā noteiktajos gadījumos.
	2. Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta PIL 9.pantā.
2. **PRETENDENTU KVALIFIKĀCIJAS PRASĪBAS UN TĀS APLIECINOŠIE DOKUMENTI**

|  |  |
| --- | --- |
| * 1. Prasības
 | * 1. Iesniedzamie dokumenti
 |
| * + 1. Pretendenta pieteikums dalībai Iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai.

Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. | * + 1. **Pieteikuma vēstule**, kas noformēta atbilstoši iepirkuma nolikuma 1.pielikumam.
 |
| * + 1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši reģistrācijas vai pastāvīgās dzīvesvietas valsts normatīvo aktu prasībām.
 | * + 1. Pretendentu, kas reģistrēti Latvijas Republikas Uzņēmumu reģistra Komercreģistrā, reģistrācijas faktu **komisija** pārbauda Uzņēmumu reģistra mājaslapā.

Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu). |
| * + 1. Pretendentam ir pieredze skaņas, gaismas un skatuves aprīkojuma iznomāšanā un apkalpošanā vismaz divu pasākumu nodrošināšanā slēgtās telpās, 3 (trīs) iepriekšējo gadu periodā (2015., 2016., 2017. un 2018.), no kuriem vismaz viens pasākums, ietver apskaņošanas, apgaismošanas, skatuves aprīkojuma iznomāšanu un apkalpošanu (t.sk. montāžu un demontāžu) ar kopējo dalībnieku skaitu vismaz 8 000, un līguma kopējā summa ir vismaz 25 000 EUR apmērā.
 | * + 1. Lai apliecinātu 4.1.3. punktā minēto prasību, Pretendentam jāiesniedz rakstisks apliecinājums par atbilstošas pieredzes esamību, kurš aizpildīts atbilstoši šai formai:

1.tabula

|  |  |  |
| --- | --- | --- |
| Pasūtītāja nosaukums, Pasūtītāja kontaktpersona (vārds, uzvārds, tālruņa numurs, e-pasts) | Pakalpojuma apraksts (līguma priekšmets, t.sk, dalībnieku skaits) | Līguma summa izpildes termiņš (no, līdz) |
|  |  |  |
|  |  |  |

 |

* 1. Ja piedāvājumu iesniedz personu apvienība, piedāvājumā papildus norāda personu, kas Iepirkumā pārstāv attiecīgo personu apvienību, katras personas atbildības sadalījumu un veicamo darbu uzskaitījums, kā arī vienošanos par sadarbību konkrētā līguma izpildei.
	2. Ja piedāvājumu iesniedz personu apvienība, kura uz pieteikuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) kopija, kas apliecina, ka, ja pretendents tiks atzīts par uzvarētāju, tiks izveidota personālsabiedrība saskaņā ar Iepirkuma nolikuma prasībām.
	3. Ja piedāvājumu iesniedz personālsabiedrība, tad, lai tā tiktu atzīta par pretendentu Iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.
	4. Ja pieteikumu iesniedz personu apvienība vai personālsabiedrība, nolikuma 4.1.2. – 4.1.3.punkta prasības ir attiecināmas uz katru no attiecīgās personu apvienības vai personālsabiedrības biedriem. Līdz ar to nolikuma 4.2.2. – 4.2.3.punktos minētie dokumenti ir jāiesniedz par katru no attiecīgās personu apvienības vai personālsabiedrības biedriem.
	5. Pretendents var balstīties uz citu personu iespējām, ja tas ir nepieciešams konkrētā līguma izpildei. Ja pretendents savas kvalifikācijas atbilstības apliecināšanai balstās uz citas personas iespējām, pretendenta atlasei papildus jāiesniedz šādi dokumenti:
		1. nolikuma 4.2.3.punktā prasītā informācija par personu, uz kuras iespējām pretendents balstās;
		2. personas, uz kuras iespējām pretendents balstās, apliecinājums vai vienošanās par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
	6. Pretendents savas kvalifikācijas atbilstības apliecināšanai nevar balstīties uz citas personas iespējām:
		1. ja ar personu, uz kuras iespējām pretendents balstās, lai apliecinātu atbilstību nolikumam, iepirkuma līguma izpildei nav paredzēts slēgt vienošanos par solidāru atbildību;
		2. ja persona, uz kuras iespējām pretendents balstās, nebūs iesaistīta iepirkuma līguma izpildē.
	7. Pretendentam ir tiesības piesaistīt apakšuzņēmēju (Pretendenta vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar Pasūtītāju noslēgta publiska pakalpojuma līguma izpildei neatkarīgi no tā, vai persona pakalpojumus sniedz Pretendentam vai citam apakšuzņēmējam).
	8. **Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 (desmit) procenti no kopējās līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu (forma – nolikuma 3.pielikumā).**
	9. Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
	10. Iepirkuma līguma izpildē nolikuma 4.10.punktā minēto apakšuzņēmēju nomaiņa un apakšuzņēmēju piesaiste ir pieļaujama tikai PIL 62.pantā noteiktajā kārtībā.
	11. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Pretendents iesniedz **visu** līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
1. **Paskaidrojumi par piedāvājuma sagatavošanu**
	1. Pretendents Tehnisko un Finanšu piedāvājumu sagatavo, ievērojot nolikuma 2.pielikumu.
	2. Pretendents Finanšu piedāvājumu sagatavo, cenu norādot *euro* bez pievienotās vērtības nodokļa. Piedāvātajā līgumcenā pretendents iekļauj:
		1. visas izmaksas, kas saistītas ar iepirkuma priekšmetu;
		2. visus valsts un pašvaldību noteiktos nodokļus un nodevas, izņemot pievienotās vērtības nodokli;
		3. citas izmaksas, kas ir saistošas Pretendentam.
	3. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
2. **Piedāvājumu NOFORMĒJUMA pārbaude**

**UN PRETENDENTU ATLASE**

* 1. Komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.
	2. Pretendenta piedāvājums tiek noraidīts un netiek tālāk izvērtēts, ja Komisija konstatē, ka:
		1. Pretendenta piedāvājumā pastāv neatbilstība nolikuma 2.punkta prasībām, kas neļauj objektīvi identificēt Pretendentu un piedāvājuma saturu;
		2. Pretendents neatbilst kādai no nolikuma 4.punkta prasībām.
	3. Jaiesniegtajos dokumentos ietvertā informācijas par pretendenta kvalifikāciju ir neskaidra vai nepilnīga, Pasūtītājs pieprasa, lai pretendents vai kompetenta institūcija izskaidro vai papildina šajos dokumentos ietverto informāciju.
1. **piedāvājumU atbilstības pārbaude**
	1. Komisija veic piedāvājumu pārbaudi slēgtā sēdē, kuras laikā Komisija pārbauda katra atlasi izturējušā Pretendenta Tehniskā piedāvājuma atbilstību Tehniskajām specifikācijām.
	2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota piedāvājumā iekļautā informācija.
	3. Pretendenta piedāvājums tiek noraidīts un netiek tālāk izvērtēts, ja komisija konstatē, ka Pretendents, sagatavojot Tehnisko piedāvājumu, nav ievērojis nolikuma 2.pielikumu, piedāvājums neatbilst Tehniskajai specifikācijai (nolikuma 2.pielikums).
	4. Komisija veic aritmētisko kļūdu pārbaudi pretendentu Finanšu piedāvājumos. Ja komisija konstatēs aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
	5. Pēc finanšu piedāvājuma atbilstības pārbaudes nolikuma prasībām, komisija izvēlas saimnieciski visizdevīgāko piedāvājumu ar viszemāko piedāvāto cenu.
2. **Līgumslēgšanas tiesību piešķiršana,**

**līguma noslēgšana**

* 1. Par līguma slēgšanas tiesību piešķiršanu un uzvarētāju Iepirkumā komisija atzīst Pretendentu, kurš ir atbilstošs visām nolikuma prasībām un ir saimnieciski visizdevīgākais piedāvājums ar viszemāko cenu.
	2. Pasūtītājs vienlaikus informē visus pretendentus par pieņemto lēmumu attiecībā uz iepirkuma līguma slēgšanu PIL 9.panta četrpadsmitajā daļā noteiktajā kārtībā.
	3. Ja Pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, tam ir pienākums 10 dienu laikā no lēmuma nosūtīšanas dienas reģistrēt personālsabiedrību normatīvajos aktos noteiktajā kārtībā.
	4. Ja uzvarētājs 5 (piecas) darba dienu laikā no dienas, kad lēmums par līguma slēgšanas tiesību piešķiršanu stājies spēkā, atsakās slēgt līgumu ar Pasūtītāju, vai uzvarētājs atsauc savu piedāvājumu, komisija izvēlas Pretendentu, kurš piedāvājis nākamo viszemāko cenu. Pirms lēmuma pieņemšanas par līguma slēgšanu ar nākamo Pretendentu, kurš piedāvājis saimnieciski visizdevīgāko piedāvājumu ar viszemāko cenu Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
	5. Ja nākamais Pretendents, kurš piedāvājis viszemāko cenu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt līgumu, Pasūtītājs pieņem lēmumu pārtraukt Iepirkumu, neizvēloties nevienu piedāvājumu.
	6. Iepirkuma līgums tiks noslēgts saskaņā ar PIL 60.panta pirmās, otrās, trešās, ceturtās un piektās daļas prasībām.
1. **PIELIKUMI**
	1. Nolikumam pievienoti šādi pielikumi:
2. pielikums – Pieteikuma veidlapa (forma);
3. pielikums – Pasūtītāja Tehniskā specifikācija (Pretendenta Tehniskā –Finanšu piedāvājuma forma) ar astoņiem pielikumiem;
4. pielikums – Pretendenta informācija par apakšuzņēmējiem (forma);
5. pielikums – Iepirkuma līguma projekts.

**1.pielikums**

Iepirkuma nolikumam

 (id. Nr.: RTU-2018/45)

**Pretendenta pieteikums par piedalīšanos IEPIRKUMĀ**

**Piezīme**: *Iepirkuma pretendentam jāaizpilda tukšās vietas šajā formā.*

**Pasūtītājs:** Rīgas Tehniskā universitāte

Iepirkums: “Skaņas, gaismas un skatuves aprīkojuma noma un apkalpošana RTU Lielā izlaiduma vajadzībām” **ID Nr.:** RTU-2018/45.

*<Pieteikuma sagatavošanas vieta un datums>*

Saskaņā ar Iepirkuma nolikumu, mēs, apakšā parakstījušies, apstiprinām, ka piekrītam Iepirkuma nolikumam un tajā noteiktajam līguma projekta noteikumiem. Piedāvājam sniegt skaņas, gaismas, skatuvju aprīkojuma iznomāšanu un apkalpošanu saskaņā ar nolikuma prasībām.

1. Informācija par pretendentu vai personu, kura pārstāv piegādātāju apvienību iepirkumā:

1.1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. Reģistrēts ar Nr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. Nodokļu maksātāja reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.4. Juridiskā adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.5. Biroja adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

1.7. Telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.8. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.9. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.10. ***Ja Pretendents ir piegādātāju apvienība*** *(personu grupa):*

*1.10.1. persona, kura pārstāv piegādātāju apvienību Iepirkumā: \_\_\_\_\_\_\_\_\_\_\_\_\_\_\_\_\_\_\_\_\_\_.*

 *1.10.2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

1. Informācija par to, vai piedāvājumu iesniegušā Pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši EK komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona***(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro***(atbilst/neatbilst)** | **Vidējais uzņēmums** *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro***(atbilst/neatbilst)** |
| **< >** | **< >** | **< >** |

**APLIECINĀJUMI**

Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

**2.pielikums**

Iepirkuma nolikumam

 (id. Nr.: RTU-2018/45)

**PASŪTĪTĀJA TEHNISKĀ SPECIFIKĀCIJA**

**(Pretendenta Tehniskā un finanšu piedāvājuma forma)**

**Skaņas, gaismas un skatuvju aprīkojuma noma un apkalpošana RTU Lielā izlaiduma laikā 2018.gada 21.jūnijā plkst. 16:00 līdz 21:00 saskaņā ar Pasūtītāja sagatavoto scenāriju un rasējumiem.**

**Pasākuma plānotais dalībnieku skaits: 1400 absolventi un 6600 viesi kopā 8000 personas.**

**Pasākuma plāns:** RTU Lielais izlaidums notiek 2018.gada 21. jūnijā Arēnā “Rīga”, Skanstes ielā 21, Rīgā, LV-1013.

Zālē ir viena lielā skatuve un 9 (deviņas) mazās skatuves.

* 1 stundu uz lielās skatuves notiek koncerts;
* Pēc koncerta uz 9 mazām skatuvēm ( paralēli) sākas diplomu izsniegšana visiem absolventiem.

Pretendents, kurš būs ieguvis Līguma slēgšanas tiesības ar detalizētu pasākuma plāna scenāriju tiks iepazīstināts Līguma slēgšanas brīdī.

* SKATUVES un to izkārtojums.

Arēnas zālē ir viena lielā un deviņas mazās skatuves. Visas kopā veido vienotu skatu. Lielajai skatuvei aizmugurē ir Arēnas Rīga LED ekrāns 7500 x 3200, bet mazajām skatuvēm aizmugurē katrai ir drukāts fona baneris ar konkrētās fakultātes simboliku, kas ir uzstiepts uz rāmja, kā arī aizmugures projekcijas ekrāns 4000 x 2200. Skatuvju virsmas tiek tapsētas ar tumši sarkanu tepiķi Podium 3307 OPERA RED. Visas fermu konstrukcijas ap ekrāniem jāapdarina ar melnu audumu. Precīzs izkārtojums un izmēri pielikumā (Tehniskās specifikācijas 1.pielikums, 2.pielikums, 3.pielikums). Projekcijas ekrāni un projektori nav jāiekļauj iepirkuma tāmē, bet jāparedz, ka būs ekrānu saslēgums.

* GAISMAS

Šim pasākumam izvēlētajām gaismām ir diva veida uzdevumi.

Gaismas, kuras izgaismo visus, kas atrodas uz skatuvēm un arēnas laukumā sēdošos, ar iespēju mainīt krāsas.

Efektu gaismas, kas atrodas pie lielās un katras mazās skatuves. To uzdevums ir veidot liela izmēra gaismas rakstus virs cilvēku galvām, tā radot vienotības un kopības sajūtu starp visām fakultātēm un lielo skatuvi.

Gaismas jānodrošina atbilstoši tehniskajam raiderim (Tehniskās specifikācijas 4.pielikums) un vizualizācijām (Tehniskās specifikācijas 5.-8.pielikums).

* APSKAŅOŠANA atbilstoši grupas tehniskajam raiderim (Tehniskās specifikācijas 4.pielikums) un pasākuma scenārijam.

**Pretendents nodrošina, ka gaismas un skaņas aprīkojuma montāža tiek veikta vienu dienu pirms plānotā pasākuma, t.i., 2018.gada 20.jūnijā (montāžas darbus iespējams uzsākt 20.jūnijā no plkst. 9:00 un tiem jābūt pilnībā pabeigtiem ne vēlāk kā līdz 2018.gada 21.jūnija plkst. 10.00 no rīta). Savukārt, aparatūras demontāža jānodrošina līdz 2018. gada 22.jūnija plkst.6.00 no rīta.**

**Ar šo apliecinām, ka nodrošināsim skaņas, gaismas un skatuvju aprīkojuma iznomāšanu un apkalpošanu saskaņā ar iepirkuma "Skaņas, gaismas un skatuvju aprīkojuma noma un apkalpošana RTU Lielā izlaiduma vajadzībām" Tehniskās specifikācijas prasībām nolikuma nosacījumiem par kopējo summu: \_\_\_\_\_\_\_\_\_ EUR bez PVN.**

**Kopā ar piedāvājumu pretendents aizpilda un iesniedz arī detalizētu tāmi, kurā obligāti iekļauj šādas tāmes pozīcijas\* :**

1) Podestūra, paklāji un kāpieni atbilstoši plānojumam

2) Apskaņošana (raideri sk. pielikumā)

3) Gaismas aparatūra (raideri un vizualizāciju skat. pielikumā)

4) Nepieciešamās konstrukcijas gaismu aparatūras piekarei

5) Konstrukciju uzbūve / demontāža / apdare

6) Gaismu aparatūras montāža / demontāža / apkalpošana / transports

7) Tehniskā projekta sagatavošana / saprogrammēšana.

**Tehniskās specifikācijas 1.-8.pielikums pievienoti atsevišķās datnēs.**

Piedāvājuma sagatavošanas vieta \_\_\_\_\_\_\_\_\_ un datums \_\_\_\_\_\_\_\_\_\_\_\_\_.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_, Reģ. Nr. \_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 *(amats) (paraksts) (vārds, uzvārds)*

**\*Ja Pasūtītāja Tehniskajā specifikācijā norādīti konkrēti preču (materiālu) nosaukumi vai kāda cita norāde uz specifisku preču (materiālu) izcelsmi, īpašu procesu, zīmolu vai veidu, Pretendents var piedāvāt ekvivalentas preces (materiālus) vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā prasīto darbību, ievērojot:**

* Ekvivalences skaidrojums - par ekvivalentu šī iepirkuma ietvaros piegādājamajai precei (materiālam) tiks uzskatīta prece (materiāls), kura/š ir ekvivalenta/s pieprasītajai pēc to funkcionalitātes un tehniskajām iespējām.
* Funkcionalitāte tiek uzskatīta par ekvivalentu arī tad, ja piedāvātajai precei (materiālam) tā ir plašāka, nekā pieprasītajai (tomēr ietver pieprasītās preces (materiāla) funkcionalitāti pilnā apjomā).

3. Pretendentam jāpierāda piedāvātās preces (materiālu) ekvivalentums

**3.pielikums**

Iepirkuma nolikumam

 (id. Nr.: RTU-2018/45)

**PRETENDENTA INFORMĀCIJA PAR APAKŠUZŅĒMĒJIEM (forma)**

**(saskaņā ar nolikuma 4.9.punktu)**

|  |  |  |  |
| --- | --- | --- | --- |
| **Apakšuzņēmējam izpildei nododamā līguma daļa (% no līguma cenas un summā (EUR)) un tās apraksts**  | **Apakšuzņēmēja nosaukums, reģistrācijas Nr.**  | **Adrese, kontaktinformācija (tālruņa Nr., e-pasts)** | **Paraksts\*** |
|  |  |  |  |
|  |  |  |  |
|  |  |  |  |
|  |  |  |  |

\*Ar savu parakstu apliecinu, ka esmu informēts par to, ka <*Pretendenta* *nosaukums, reģistrācijas numurs un adrese*> iesniegs piedāvājumu Pasūtītāja organizētajā iepirkumā *“Skaņas, gaismas un skatuvju aprīkojuma noma un apkalpošana RTU Lielā izlaiduma vajadzībām”, ID Nr. RTU-2018/45*, un gadījumā, ja tiks pieņemts lēmums slēgt iepirkuma līgumu ar Pretendentu, piedalīšos iepirkumā noteiktajā līguma izpildē piedāvātā apakšuzņēmēja pozīcijā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(pretendenta pārstāvja vārds, uzvārds) (paraksts) (paraksta atšifrējums)*

 \_\_\_\_\_\_\_\_\_\_\_\_\_\_

 *(datums)*